Read in English . L-għaqda Bicycle Advocacy Group (BAG) bidlet isimha u l-mod kif tippreżentaha ruħha mal-pubbliku bl-isem il-ġdid isir bil-Malti: Rota. Il-kumitat ta' Rota fi stqarrija lill-midja spjega li dan it-tibdil seħħ wara diskussjonijiet, konsultazzjonijiet u ħsieb li sar mill-membri u mill-kumitat ta' Bicycle Advocacy Group. L-istess għaqda kienet ta' sikwit tkun kritika tal-politika tal-Gvern minħabba l-infratruttura tat-trasport f'Malta fosthom il-mod kif ġew ippjanati u mibnija t-toroq ewlenin ta' Malta. F'Lulju li għadda Miljuni ta' Ewro fuq toroq li qed jipperikolaw il-ħajjiet – BAG Il-kritika tagħhom wasslet ukoll biex pjanti li kienu diġà sottomossi lill-Awtorità tal-Ippjanar jinbidlu biex jakkomodaw liċ-ċiklisti. F'April li għadda Riveduti l-pjanti biex jinkludu mina għaċ-ċiklisti fil-Marsa Logo ġdid L-għaqda spjegat li l-kelma rota għandha żewġ tifsiriet: ir-rota bħala mezz tat-trasport u r-rota bħala ċirku li ddur. Il-logo il-ġdid ġie ddisinjat minn Ed Dingli li huwa disinjatur u illustratur lokali. Fih hemm tliet elementi li huma s-sostenibbiltà rrappreżentat bl-ittra "S", l-ittra "R" għal rota u ċ-ċirku aħmar li jirrappreżenta l-element uman. Qalu wkoll li kull min irid jagħmel kuntatt magħhom jista' juża l-email il-ġdid info@rota.mt . .td_uid_3_5f92862cef684_rand.td-a-rec-img{text-align:left}.td_uid_3_5f92862cef684_rand.td-a-rec-img img{margin:0 auto 0 0}